da en da da da de da da da da da da da pl da da en da de fi
Danmarks Kyster – Forlaget Mimesis
- En fotografisk fortælling af Janne Klerk
”Havet er allestedsnærværende i Danmark, som har en kystlinje på over 7000 km. At der er så meget kyst, skyldes de mange fjorde, bugter og øer. Ikke mindre end 443 navngivne øer har vi herhjemme, og ligegyldigt hvor vi befinder os i landet, er der højst 100 km ud til kysten. De danske kyster er et åndehul helt uden sidestykke. Her møder vi universets uendelighed. Sejt og vedholdende har Janne Klerk opsøgt de upåagtede kystområder eller har sat sit fotostativ op på kendte og ikoniske turistdestinationer, som hun afæsker nye, visuelle sandheder.
Projektet har strakt sig over tre år. Der er for mange fotografiers vedkommende tale om et tålmodighedsarbejde, hvor hun har ventet på det rette sekund, som når sælen vender sig mod hende på Grenen, når stærene samler sig i sort sol og skaber en luftig arabesk på himlen over Vadehavet, eller når solen kigger frem mellem skyerne og farver havet glitrende gyldent. Janne Klerk griber momentet, når det melder sig, men hun har også vist rettidig omhu og sørget for at være på pletten.
Med denne bog har hun skabt en ode til Danmark.”
(Fra Lisbeth Bondes forord)
Danmarks Kyster er gennemillustreret og leveres i 2 bind på i alt 680 sider.
"Klerks billeder føles som en gave, for man får sit land foræret og fortolket."
"Dette pragtværk burde være pligtstof for de ansvarlige politikere og læses af alle."